laion/Wikipedia-Exotic huggingface dataset:
ויכוח הרצוג–טוינבי

ויכוח הרצוג–טוֹיְנְבִּי היה ויכוח פומבי בין שגריר ישראל בקנדה יעקב הרצוג לבין ההיסטוריון וההיסטוריוסוף הבריטי ארנולד טוינבי, שנערך ב-31 בינואר 1961 ב"בית הלל" באוניברסיטת מקגיל שבמונטריאול, קנדה. הטריגר לוויכוח היו דבריו של טוינבי בהרצאה שנשא באותה אכסניה ימים אחדים קודם לכן, ובה טען כי התנהגותה של ישראל כלפי הערבים במלחמת העצמאות היא בת-השוואה מבחינה מוסרית למעשיה של גרמניה הנאצית במלחמת העולם השנייה. בעקבות פרסום הדברים ביקש השגריר הרצוג, רב ומשפטן בהכשרתו, להעמיד את ההיסטוריון על טעותו. הוא קרא לטוינבי להתעמת עמו, והלה נענה לאתגר. טוינבי היה היסטוריון שניסה ליצור בספרו "עיונים בהיסטוריה" בן שנים־עשר הכרכים תאוריה כללית של היסטוריה ותרבות. הספר עסק בעלייתן ונפילתן של תרבויות רבות במהלך ההיסטוריה האנושית. גישתו להיסטוריה הייתה כעלייתן ונפילתן של תרבויות, ולא לאומים. הקריטריונים להגדרה היו תרבותיים, בניגוד ללאומיים. היהדות היוותה מבחינתו "מאובן" או דוגמה נגדית. הרצוג לא קיבל לכך אישור מאיש והיו רבים בשירות הדיפלומטי שהתנגדו בתוקף לדו-קרב זה בגלל חשש שנציג ישראל עלול להפסיד בוויכוח כנגד ההיסטוריון המפורסם. הם גם הכירו היטב את הוויכוחים בין נוצרים ויהודים מימי הביניים שללא קשר לתוצאותיהם תמיד הזיקו ליהודים. מנגד יצחק בן-צבי תמך בוויכוח. הוויכוח הסתיים בניצחונו של הרצוג, וטוינבי הסכים לחלק מטיעוניו ומתן מעט את הצהרותיו. הוויכוח זכה לפרסום רב. הוא שודר בחלקו ואף במלואו בתחנות רדיו ברחבי קנדה ובצפון ארצות הברית ואותו ערב שודר בישראל. בישראל היו אלה ימי סערה פוליטית וביום הוויכוח התפטר דוד בן-גוריון מראשות הממשלה. ולמרות זאת עורר הוויכוח עניין עצום בציבור בישראל. הקלטות של הוויכוח נמכרו במספרים גדולים בקנדה ומעבר לה ויצאו כתקליט כפול. תדפיס של הוויכוח אף יצא לאור במצרים באנגלית כמחזק את העמדה הערבית. הקלטות של הוויכוח: באתר מרכז הספר האידי, ביוטיוב יאיר שלג, כך קילקלנו לטוינבי את התיאוריה, באתר הארץ, 23 בינואר 2007 יצחק הרצוג, ‏דודי יעקב הרצוג לקח אחריות על ההיסטוריה, בעיתון מקור ראשון, 23 בספטמבר 2022 2-LP, The Herzog-Toynbee Debate, CBS CP 14, Made in Israel, NM
איזבלה, נסיכת פארמה

איזבלה, נסיכת פארמה (בספרדית: Isabel de Borbón‏; 31 בדצמבר 1741 - 27 בנובמבר 1763), הייתה אשתו של יוזף השני, קיסר האימפריה הרומית הקדושה. איזבלה נולדה בפארמה ב-31 בדצמבר 1741, לפליפה, רוזן צ'ינצ'ון, ולואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה. בשנת 1748 הסתיימה מלחמת הירושה האוסטרית בהסכם אאכן, ואביה קיבל את השלטון בדוכסות פארמה. ב-7 בספטמבר 1760 התחתנה איזבלה עם יוזף, ארכידוכס אוסטריה, והנישואים נועדו לחזק את הברית של אוסטריה עם צרפת. איזבלה בילתה את רוב זמנה בחצר הקיסרית לא עם בעלה, אלא עם גיסתה הארכידוכסית מריה כריסטינה, דוכסית טשן. כאשתו של יורש העצר איזבלה ידעה שעליה ללדת בן זכר שימשיך את השושלת, אולם בשל חולשה, פחדים ובעיות נפשיות הצליחה ללדת רק בת אחת - מריה תרזה, ארכידוכסית אוסטריה. בשנת 1763 שוב נכנסה איזבלה להריון, אולם היא מתה ב-27 בנובמבר מאבעבועות שחורות שבוע לאחר שילדה את בתה מריה כריסטינה, אשר מתה כמה שעות לאחר הלידה. בעלה יוזף הושפע קשות מפטירתה, ואף שהתחתן לאחר מכן עם מריה יוזפה, נסיכת בוואריה לא נולדו לו עוד ילדים. בשנת 1765 הוכתר יוזף כקיסר האימפריה הרומית הקדושה, ובשנת 1770 מתה בתה מריה תרזה. ב-7 בספטמבר 1760 התחתנה איזבלה עם יוזף השני, קיסר האימפריה הרומית הקדושה, ממנו היו לה שתי בנות: מריה תרזה, ארכידוכסית אוסטריה (1762–1770). מריה כריסטינה, ארכידוכסית אוסטריה (1763). מדיה וקבצים בנושא איזבלה, נסיכת פארמה בוויקישיתוף איזבלה, נסיכת פארמה, באתר "Find a Grave" (באנגלית)
ואדים מנזון

ואדים ארקדייביץ' מנזון (ברוסית: Вади́м Арка́дьевич Манзо́н; נולד ב-5 בדצמבר 1994 במוסקבה) הוא כדורגלן רוסי ממוצא יהודי. מנזון הוא בנו של ארקדי מנזון, מסעדן שעבד כסגן ראש מחלקת הספורט בהתאחדות הכדורגל הרוסית. הוא התחיל לשחק כדורגל במחלקת הנוער של טורפדו מוסקבה, ולאחר מכן שיחק גם בקבוצות הנוער של דינמו מוסקבה וצסק"א מוסקבה, במדיה עלה לקבוצה הבוגרת במחצית השנייה של עונת 2011/2012. לקראת עונת 2013/2014 חתם בקבוצת סטרוגינו מהליגה הרוסית השנייה, במדיה שיחק במשך שנתיים וכבש שבעה שערים ב-45 הופעות. מנזון שיחק בכל הנבחרות הצעירות של רוסיה, ובמדי הנבחרת הצעירה ערך עשר הופעות בין 2013 ל-2016, בהן כבש שער אחד. במאי 2015 חתם מנזון על חוזה לשלוש שנים בקבוצת קרלסרוהה מליגת המשנה בגרמניה. בעונת 2015/2016 הופיע ב-10 משחקים, ואת שערו היחיד במועדון כבש ב-4 באוקטובר 2015, בתוספת הזמן במשחק נגד פרייבורג שהסתיים בתיקו. באוגוסט 2016 הושאל לקבוצת בודה/גלימט מליגת העל הנורווגית עד סוף השנה. בפברואר 2017 הושאל לקבוצת אוסנה ברגן מליגת העל הנורווגית. לקראת עונת 2017/2018 חתם בקבוצת אולימפץ ניז'ני נובגורוד מהליגה השנייה ברוסיה. ב-31 בינואר 2018 הגיע מנזון לישראל והושאל לקבוצת הפועל באר שבע. מנזון שותף בשני משחקי ליגה עד תום העונה, בה זכה עם הקבוצה באליפות. בתום העונה הסתיימה השאלתו ובהפועל באר שבע הוחלט לא לממש את האופציה על רכישתו. באוגוסט 2018 חתם בקבוצת טרקאי מליגת העל הליטאית. מדיה וקבצים בנושא ואדים מנזון בוויקישיתוף ואדים מנזון, ברשת החברתית אינסטגרם ואדים מנזון, באתר ההתאחדות לכדורגל בישראל ואדים מנזון, באתר Transfermarkt ואדים מנזון, באתר Soccerway ואדים מנזון, באתר WorldFootball.net ואדים מנזון, באתר FootballDatabase.eu מיכאל יוכין‏, אבא בישל דייסה: היכרות עם ואדים מנזון, חלוץ הרכש של הפועל באר שבע, באתר וואלה, 1 בפברואר 2018 איציק כלפי ומאור רחמני, ‏"החלוץ היהודי ואדים מנזון חתם בהפועל ב"ש", באתר ONE‏, 31 בינואר 2018 שלמה וייס‏, טוני וואקמה חתם בטרבזונספור. באר שבע תקבל מיליון יורו בשני תשלומים, באתר וואלה, 20 באוגוסט 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ואדים מנזון".
מררית מצויה

מְרָרִית מצויה (שם מדעי: .Picris rhagadioloides (L.) Desf)  מין צמח עשבוני חד-שנתי זיפני, זקוף, גובהו 40 עד 100 ס"מ וצהוב פרחים ממשפחת המורכבים. היא נפוצה בכל ישראל ובעיקר באזורים לא מדבריים בגינות, באשפתות, בצדי דרכים ובשדות בור. פריחתה מאמצע מרץ עד תחילת יוני והבשלת הפרי מסוף אפריל. שמות נרדפים בספרות (Heterotypic Synonyms): השם המדעי Picris altissima Delile מצוי באתרים הישראלים ובמגדיר של זהרי מיכאל ומגדיר הצהוב. השם המדעי Picris sprengeriana בפרק 3 בפלורה. השם "מררית" ניתן למין Picris sprengeriana, המוכר בימינו כמררית מצויה, במילון "ילקוט הצמחים" (הערה 435) משנת 1930 בהתאם להמלצתו של אפרים הראובני, וניתן כשם הסוג במילון "צמחי ארץ ישראל – שמות המשפחות והסוגים" משנת 1946 בסעיף 696. השם המלא "מררית מצויה" אושר ברשימת שמות צמחי ארץ ישראל משנת 2003. השם המדעי של הסוג Picris משמעותה ביוונית מרירות משום הטעם המר בחלק ממיני הסוג. מררית מצויה היא מין צמח עשבוני חד-שנתי זיפני, זקוף, גובהו 40 עד 100 ס"מ ממשפחת המורכבים. מין זה מכוסה בזיפים מאונקלים בראשם (בשונה משן-ארי). הגבעול עגול ומסתעף בדלילות בחלקו העליון. העלים מסורגים פשוטים (אינם מחולקים) מרוכזים בבסיס הגבעול ופזורים גם לאורכו (בשונה משן-ארי). עלי הגבעול חסרי פטוטרות, מפורצים בבסיסיהם לזוג אוזניות שחובקות את הגבעול; זקופים וצידם העליון מפונה וצמוד אל הגבעול ושפתם משוננת. אורך הטרפים 20 עד 60 מ"מ לעיתים רחוקות 90 מ"מ ורוחבם 5 עד 20 מ"מ ויותר. בחלקו העליון של הגבעול ישנם חפים אחדים, קרובים לקרקפת, אך מחוצה לה. הקרקפת נפתחת במלואה וכל פרחיה דו-מיניים, צהובים, לשוניים ונראים היטב מבחוץ. לשון הכותרות מסתיימות ב-5 שיניים. אורך הקרקפת 10 עד 15 מ"מ ורוחבו 6 עד 9 מ"מ והם גדלים עם הבשלת הפרי. המצעית חשופה. המעטפת דמוית גביע, עם הבשלת הזרעים ניכר כיווץ באמצעה. הזרעונים קירחים, מקומטים מאוד לרוחבם, חסרי מקור ובקודקודם ציצית של זיפים. וצבעם בעת ההבשלה חום. הזרעונים ההיקפיים שונים מהמרכזיים בצורת הציצית. הציצית נשירה, עשויה 8 או יותר זיפים ארוכים, מנוצים, מורחבים בבסיסם ומאוחים לטבעת בסיסית. ציצית זרעוני ההיקף קצרה הרבה יותר מזאת של זרעוני המרכז. קרקפות סגורות בשעות הצהריים של מררית מצויה בתחתית הקרקפת ישנם חפים הפיתיון לדבורה - אבקה פריחה של מררית מצויה .Picris rhagadioloides (L.) Desf, POWO plants of the World Online. Published on the Internet Picris rhagadioloides (L.) Desf, WFO: World Flora Online. Published on the Internet, ‏2023-11-28 מררית מצויה, באתר צמחיית ישראל וסביבתה נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 742 Naomi Feinbrun-Dothan, Flora Palaestina – Part Three, Jerusalem: The Israel Academy of Sciences and Humanities, 1978, עמ' 417-8 מילון ילקוט הצמחים, באתר האקדמיה ללשון העברית, ‏1930 צמחי ארץ ישראל (תש"ו), באתר האקדמיה ללשון העברית, ‏1946 מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 487-8 מררית מצויה, באתר NCBI (באנגלית) מררית מצויה, באתר צמח השדה מררית מצויה, באתר צמחיית ישראל וסביבתה מררית מצויה, באתר Tropicos (באנגלית) מררית מצויה, באתר GBIF (באנגלית) מררית מצויה, באתר The Plant List (באנגלית) מררית מצויה, באתר IPNI (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
TV4 News

TV4 News היה ערוץ טלוויזיה שוודי בבעלות קבוצת TV4. הוא החל לשדר ב-24 בינואר 2012 כערוץ החדשות הראשון בשוודיה ששידר 24/7, עם שידור של תוכן מ-BBC World News וגם שידורים חוזרים מערוצים אחרים בבעלות הקבוצה. במאי 2013 הודיעה קבוצת TV4 כי הערוץ ייסגר כיוון שהוא לא רווחי. TV4 תכננה בעבר להשיק ערוץ חדשות, כאשר ב-2001 היא קיבלה רישיון לשדר ערוץ חדשות בשיתוף פעולה עם CNN. על אף שהקבוצה קיבלה רישיון לשדר ערוץ חדשות, הוא הפך לערוץ TV4 Fakta, ששידר בתחילה מעט תוכן חדשותי. באפריל 2008 פתחה קבוצת TV4 ערוץ חדשות באינטרנט, שהיה התשובה של הקבוצה לשירות האינטרנטי של SVT, אך בשונה ממנו הוא הורכב מערוץ בשידור חי. ב-31 במאי 2011 הוכרז כי מחלקת הפעילות של קבוצת TV4 ותחנות מקומיות שונות יעברו לבעלות חברה נפרדת מקבוצת Bonnier, Nyhetsbolaget Sverige. בנוסף הוכרז כי הקבוצה עובדת של עליית ערוץ חדשות שישדר 24 שעות ביממה. הערוץ היה אמור לעלות בסתיו 2011, אך עלייתו נדחתה לינואר 2012. בתחילה נקרא הערוץ "ערוץ החדשות" אך בהמשך שונה שמו ל-TV4 News, בהשראת שמו של ערוץ TV 2 News הדני. ב-12 בינואר 2012 הוכרז כי הערוץ יושק ב-24 בינואר 2012, וכי נחתם הסכם עם BBC World News. בשעה 10:00 ב-24 בינואר עלה הערוץ לאוויר. בתחילה הערוץ היה זמין באמצעות פלטפורמת הכבלים של Com Hem, השירות הדיגיטלי של Canal Digital, ודרך שירות הפרימיום של TV4. במאי 2013 נקבע כי הערוץ ייסגר, בשל חוסר רווחיות. הערוץ נסגר ב-31 באוגוסט אותה שנה. TV4 TV4 Sport TV4 Komedi מדיה וקבצים בנושא TV4 News בוויקישיתוף אתר האינטרנט הרשמי של TV4 News ג'וליאן קלובר, הערוץ השוודי TV4 News ייסגר, באתר Broadband TV News, ‏20 במאי 2013 קריסטין דירף, יש שם לערוץ החדשות של TV4, באתר DAGENS MEDIA, ‏13 באוקטובר 2011 Premiär för TV4 News - nytt BBC-avtal ger förstärkt internationell bevakning - Välkommen till TV4-Gruppen! - tv4.se, ‏2012-01-15
אבו יוסף יעקוב (פירושונים)

האם התכוונתם ל... אבו יוסף יעקוב אל-קרקסאני – הוגה קראי אבו יוסף יעקוב אל-כנדי – איש רוח רב פעלים (873) אבו יוסוף יעקוב בן עבד אל חק – שליט מריני (1286) אבו יוסף יעקוב, שליט רוסתמי (908) אבו יוסף יעקוב בן אבראהים אל-אנצארי אל-כופי – איש דת חנפי (798) אבו יוסף יעקוב אל-מנצור – השליט השלישי משושלת המואמנית של המווחידון (1199)
יחסי אנגולה–זימבבואה

יחסי אנגולה–זימבבואה הם היחסים הדו-צדדיים בין רפובליקת אנגולה לבין רפובליקת זימבבואה. היחסים בין שתי המדינות התאפיינו בשיתוף פעולה מאז כינונם. ערך מורחב – מלחמת האזרחים באנגולה נשיא זימבבואה מוגאבה ונשיא דרום אפריקה, נלסון מנדלה, נפגשו בלוסקה שבזמביה ב-15 בנובמבר 1994 כדי לקדם את התמיכה בפרוטוקול לוסקה, הסכם שלום שנחתם באוגוסט, שניסה לשים קץ למלחמת האזרחים באנגולה. מוגאבה ומנדלה אמרו שניהם כי הם מוכנים להיפגש עם ג'ונאס סאווימבי, מנהיג אוניטה, קבוצה פרו-מערבית חמושה. מנדלה ביקש מסאווימבי לבוא לדרום אפריקה, אבל סאווימבי לא נענה לבקשתו. ב -1998 קנתה ממשלת אנגולה תחמושת ומדים מתעשיות ההגנה של זימבבואה, תוך הפרה של אמברגו הנשק שנקבע על פי פרוטוקול לוסקה. הודות למשלוחי נשק זרים החזירה ממשלת אנגולה את כוחה, וסיימה בשנת 2002 את מלחמת האזרחים. ערך מורחב – מלחמת קונגו השנייה אנגולה, נמיביה וזימבבואה התערבו במלחמת הקונגו השנייה (1998–2003), נלחמו בשם נשיא קונגו ג'וזף קבילה נגד התנועה לשחרור קונגו ואוגנדה, והפגנה הקונגולית למען הדמוקרטיה ורואנדה. בעוד כוחות חמושים נאמנים לאנגולה ומדינות שכנות אחרות נסוגו בשנת 2002 מהמדינה, כוחות רואנדה וזימבבואה נשארו בקונגו. אנגולה מחזיקה בשגרירות בהארארה. מאידך, זימבבואה מחזיקה בשגרירות בלואנדה. Vines, Alex (1999). Angola Unravels: The Rise and Fall of the Lusaka Peace Process. Human Rights Watch. Rothchild, Donald S. (1997). Managing Ethnic Conflict in Africa: Pressures and Incentives for Cooperation. pp. 137–138. Vines, Alex (1999). Angola Unravels: The Rise and Fall of the Lusaka Peace Process. Human Rights Watch. pp. 103–104. Ayton-Shenker, Diana (2002). A Global Agenda: Issues Before the 57th Assembly of the United Nations. p. 44. שגרירות אנגולה בזימבבואה שגרירות זימבבואה באנגולה
קרחון דימקוב

קרחון דימקוב (באנגלית: Dimkov Glacier; בבולגרית: Димков ледник) הוא קרחון שאורכו 6 ק"מ ורוחבו 4.3 קילומרים, הנמצא במורדות המערביים של הרי סולוואי שבאי בראבאנט בארכיפלג פאלמר שבאנטארקטיקה. הקרחון ממוקם דרומית מערבית לקרחון רש ומערבית לקרחון ג'נר. קרחון דימקוב זורם לכיוון דרום מערב, בין פסגת קונדולוב ופסגת שינובו למפרץ דופרה. גובהו של הקרחון 433 מטרים. הקרחון נקרא על שם הרופא הבולגרי פטאר דימקוב. קרחון דימקוב באתר המידע האנטארקטי של ממשלת אוסטרליה תצלום לוויין של קרחון דימקוב אתר ממשלת אוסטרליה מידע גאוגרפי
ינשוף (פו הדב)

ינשוף (באנגלית: Owl) הוא דמות בדיונית בסדרת ספרי וסרטי פו הדב מאת אלן אלכסנדר מילן. הוא הדמות המבוגרת ביותר והיהירה והדברנית ביותר בסיפורי פו הדב המחשיב את עצמו כמנטור וכמורה של כל הדמויות האחרות. דמותו לא מבוססת על מראה של בובה ממולאת, כך שבאיורי הספרים הוא נראה פחות או יותר כמו ינשוף אמיתי. ינשוף ורוב חבריו מאמינים שהוא החיה האינטליגנטית ביער, אך במציאות הוא די פזור נפש. לעיתים קרובות הוא מאריך בדיבור, נושא נאומים רבי מלל ועושה שימוש במילים שידידיו לא מבינים. אף על פי שינשוף אוהב להציג את עצמו כבעל ידע, כמו כל הדמויות האחרות, יכולת האיות שלו לא מן המשופרות – הוא כותב את שמו באיות השגוי "Wol". כאשר מגיע אליו פו הדב כדי שיסייע לו לכתוב את ברכת יום ההולדת עבור איה, אומר לו ינשוף שהוא כותב "יום הולדת שמח באהבה מפו" (A very happy birthday with love from Pooh), אך למעשה הוא כותב HIPY PAPY BTHUTHDTH THUTHDA BTHUTHDY. פו, שבעצמו לא יודע קרוא וכתוב, הולך לדרכו שמח וטוב לב עם הברכה שכתב ינשוף והוא מכיר לו תודה על כך. כאשר ארנב (שרמת הקריאה והכתיבה שלו סבירה), מגיע לדון עם ינשוף על פתק שהשאיר להם כריסטופר רובין, אין ביכולתו של ינשוף לקרוא את הפתק. אך במקום להודות בכך, הוא מנתב את השיחה עד שהוא גורם לארנב בעורמה לקרוא את הפתק בקול רם, ובנקודת זמן זו ממשיך ינשוף בהתנהלותו החכמה כביכול כאילו הוא ידע מההתחלה מה כתוב בפתק. בספרי פו הדב, מתייחס ינשוף לדמויות האחרות בהתנשאות אך באדיבות. הוא עשוי להיות כעסני וניתן להרגיזו בקלות, במיוחד כאשר ידידיו מתעלמים מנאומיו הארוכים או מפריעים לו כאשר הוא נושא אותם. לעיתים הוא מרכיב משקפי קריאה ומשתמש בטפריו כידיים, ולא בכנפיו כמו בסרטי וולט דיסני. הוא מתגורר בבית על עץ. בית זה התמוטט בסערה בפרק השמיני של הספר הבית בקרן פו. בסופו של דבר מגלה איה את מה שהוא חושב שהוא "הבית המושלם החדש עבור ינשוף", מבלי להבין שזה למעשה ביתו של חזרזיר. אף על פי כן, חזרזיר מציע את הבית לינשוף. בסדרת הסרטים של וולט דיסני, דמותו של ינשוף יותר מתרוננת וידידותית. הוא מדבר במבטא חזק האופייני לדרום אנגליה. הוא נהנה לספר סיפורים על קרובי משפחתו, כולל בן דודו דקסטר, בכל עת שמתרחש משהו שמזכיר לו אותם, אך רבים מסיפוריו הם חסרי תכלית ומגוחכים. בסרט פו הדב ביום סגריר הוא עובר להתגורר כאמור בביתו של חזרזיר, אך אירועים אלו לא זוכים להתייחסות החל מהסרט פו הדב ויום ההולדת של איה. בסדרה חבריי טיגר ופו דמותו לא מופיעה. דמותו של ינשוף דובבה על ידי האל סמית' בין השנים 1966–1991, על ידי אנדרה סטויקה בין השנים 1997–2007 והחל משנת 2011 הוא מדובב על ידי קרייג פרגסון. בגרסאות העבריות לסרטי פו הדב הוא מדובב על ידי יעקב בוך. מדיה וקבצים בנושא ינשוף בוויקישיתוף הדף של ינשוף בדיסני-ויקי
ג'יימס הריוט

ג'יימס אלפרד "אלף" וייט (אנגלית: James Alfred "Alf" Wight;‏ 3 באוקטובר 1916 – 23 בפברואר 1995) היה וטרינר וסופר בריטי שנודע בשם העט ג'יימס הריוט. וייט נולד בסנדרלנד, אנגליה, אך בהיותו בן שלושה שבועות בלבד עברו הוריו לגלאזגו, סקוטלנד. שם למד בבית הספר היסודי "יוקר" (Yoker) ובבית הספר התיכון הילהד (Hillhead). בשנת 1939, בגיל 23, הוסמך כווטרינר מטעם הקולג' הווטרינרי של גלאזגו. בשנה לאחר מכן מצא עבודה בעיירה הכפרית ת'ירסק, 20 או 30 מייל מהדיילס של יורקשייר, שם נשאר במשך כל חייו. ב-1969 כתב את הספר "לו רק יכלו לדבר", הראשון בסדרת ספרים (מפורסמת כיום) המבוססת של חייו ועבודתו כווטרינר ועל הכשרתו כטייס בחיל האוויר המלכותי במהלך מלחמת העולם השנייה. בספריו הוא מכנה את העיירה בה הוא חי בשם דארובי. תיאור עיירה זו מבוסס ברובו על העיירות ת'ירסק ולייבורן. הספרים, אשר עוסקים בתקריות ציוריות וקומיות אשר אירעו לו או לאנשים שהכיר, היו פופולריים מאוד, ובעת מותו הוא היה אחד הסופרים הנמכרים ביותר בבריטניה כמו גם בארצות הברית. על אף הצלחתו הספרותית, הוא המשיך לעסוק בוטרינריה עד מותו, יחד עם עמיתו דונלד סינקלייר. בין היתר בגלל החוק הבריטי האוסר על וטרינרים לפרסם, וייט אימץ שם עט. הוא בחר את השם "ג'יימס הריוט" לאחר שראה בטלוויזיה את השוער ג'ים הריוט משחק משחק מוצלח במיוחד עבור ברמינגהאם סיטי נגד מנצ'סטר יונייטד. לעמיתו ולאחיו, דונלד ובריאן סינקלייר, העניק את הכינויים זיגפריד וטריסטאן פארנון, בהתאמה. ספריו עובדו לשני סרטים ולסדרת טלוויזיה מרובת עונות ב BBC, בשם "כל היצורים גדולים כקטנים". ספריו המפורסמים ועיבודיהם השפיעו על רבים להיות וטרינרים בעצמם. בארצות הברית, ספריו של הריוט נחשבו קצרים מדי לפרסום עצמאי, לכן קובצו כמה זוגות מספריו לאוספים. הכותרת "כל היצורים גדולים כקטנים" נלקחה משורתו השנייה של המזמור "כל הדברים מבהיקים כיפים". שורה זו (במקור: All Things Bright and Beautiful) נתנה השראה למשחק מילים שהמציאה בתו של וייט, אשר חשבה שהספר צריך להיקרא: Ill Creatures Great and Small (יצורים חולים גדולים כקטנים). ספריו של הריוט כפי שתורגמו לעברית מסודרים על פי המהדורות האמריקאיות. כל היצורים גדולים כקטנים, (1972 בארצות הברית, 1979 בישראל, בהוצאת זמורה ביתן מודן) כולל את לו רק יכלו לדבר (1970 בבריטניה) זה לא צריך היה לקרות לווטרינר (1972 בבריטניה) כל הדברים מבהיקים כיפים (1974 בארצות הברית, זמורה ביתן מודן בישראל), כולל את תנו לוטרינרים ישנים לשכב (1973 בבריטניה) וטרינר ברתמה (1974 בבריטניה) כל הדברים, נבונים כמופלאים (1977 בארצות הברית, 1981 בישראל, זמורה ביתן מודן), כולל את: וטרינרים חייבים לטוס (1976 בבריטניה) וטרינר במערבולת (1977 בבריטניה) את כולם ברא אלוהים (1981 בבריטניה, 1983 בישראל, זמורה ביתן מודן) כל יצור חי (1992 בבריטניה, 1993 בישראל, מודן) James Herriot's Yorkshire, לא תורגם לעברית (1979 בריטניה) סיפורי כלבים (1974 בריטניה, 1986 ישראל) סיפורי חתולים (1994 בריטניה, 1995 ישראל) מדיה וקבצים בנושא ג'יימס הריוט בוויקישיתוף אתר האינטרנט הרשמי של ג'יימס הריוט אתר מעריצים של הריוט ג'יימס אלפרד וויט OBE באתר של ת'ירסק "כל היצורים גדולים כקטנים"- לזכרו של ג'יימס הריוט (אורכב 27.08.2005 בארכיון Wayback Machine) - מתוך אתר "מגן דוד ירוק: אנשים למען חיות" ג'יימס הריוט, באתר אנציקלופדיה בריטניקה (באנגלית) ג'יימס הריוט, באתר "Find a Grave" (באנגלית) ג'מס הריוט (1916-1995), דף שער בספרייה הלאומית ג'יימס הריוט, במסד הנתונים הקולנועיים IMDb (באנגלית) ג'יימס הריוט, באתר MusicBrainz (באנגלית)
פרס באפט"א לטלוויזיה לשחקן המשנה הטוב ביותר

פרסי האקדמיה הבריטית לטלוויזיה מוענקים על ידי האקדמיה הבריטית לאמנויות הקולנוע והטלוויזיה (BAFTA). הם ידועים בשם פרסי באפט"א לטלוויזיה. הפרסים מוענקים החל משנת 1954. בין השנים 1968 ל-1997 נערך טקס יחיד שבו הוענקו פרסי הקולנוע והטלוויזיה יחד. החל מ-1988 נערכים טקסים נפרדים לקולנוע ולטלוויזיה. טקס הענקת פרסי הקולנוע מתקיים בפברואר, שבועיים לפני טקס הענקת פרסי אוסקר בארצות הברית. טקס הענקת פרסי הטלוויזיה נערך בסוף מאי. פרס באפט"א לטלוויזיה בבריטניה מקביל לפרס אמי בארצות הברית. הפרסים לשחקן המשנה הטוב ביותר ולשחקנית המשנה הטובה ביותר הוענקו לראשונה בשנת 2010. "BAFTA TV 2021: Nominations for the Virgin Media British Academy Television Awards and British Academy Television Craft Awards". www.bafta.org (באנגלית). 2021-04-28. נבדק ב-2021-04-28.
מפרץ דופרה

מפרץ דופרה (באנגלית: Duperré Bay) הוא מפרץ שרוחבו 6 קילומטרים, הנמצא צפונית מערבית לחצי האי הולו, בקצהו הדרום מערבי של האי בראבנט, בחצי האי פאלמר שבאנטארקטיקה. המפרץ התגלה על ידי המשלחת הצרפתית לאנטארקטיקה (אשר חקרה את האזור בין השנים 1903 - 1905), בהנהגתו של ז'אן-באטיסט שארקו, אשר קרא למפרץ על שם סגן אדמירל שארל דופרה מחיל הים הצרפתי. מפרץ דופרה באתר הסקר הגאולוגי של ארצות הברית מידע גאוגרפי
Let's Talk About Love World Tour

Let's Talk About Love World Tour הוא סיבוב ההופעות השמיני של הזמרת סלין דיון אשר נועד לקדם את אלבומה ה-15 ואלבומה ה-5 בשפה האנגלית Let's Talk About Love ואת אלבומה ה-12 בצרפתית S'il suffisait d'aimer וה-16 שלה בכללי. במהלך סיבוב ההופעות הופיעה הזמרת באמריקה הצפונית, אסיה ואירופה וזכתה להצלחה רבה כך שאפילו האריכה את סיבוב ההופעות לאור ביקוש רב. במהלך סיבוב ההופעות גרפה 91.2 מיליון דולר מ-69 יעדים ואף הייתה מועמדת ל-2 פרסים בטקס פרסי Pollstar Industry בקטגוריות "סיבוב ההופעות המרכזי של השנה" ו"ההפקה היצירתית ביותר". במסגרת מסיבת עיתונאים שנערכה במסגרת הזכייה שלה בפרס AMA דיון הודיעה כי היא עתידה לצאת לסיבוב הופעות בקיץ של 1998 ובפברואר של 1998 הדבר אושר רשמית. במקור סיבוב ההופעות היה אמור להתחיל בבוסטון אך לבסוף החליטה הזמרת להתחיל אותו במונטריאול מכיוון שהיא רואה בעיר כ"קמע מזל שלה". סיבוב ההופעות נערך בחסות התאגידים פרוקטר אנד גמבל ואריקסון ובחסות חברת אייבון אשר יזמו קמפיין אגרסיבי לקראת סיבוב ההופעות כאשר הם הציגו פרסומות של סיבוב ההופעות באמצעות הטלפונים הניידים שלהם ואף כל מי שרכש טלפון של חברת אריקסון קיבל במתנה סרט מיוחד של מאחורי הקלעים של סיבוב ההופעות. סיבוב ההופעות זכה להצלחה אדירה במכירות הכרטיסים והכרטיסים נמכרו במהירות רבה. רשימת השירים של סיבוב ההופעות הייתה מורכבת מלהיטים של הזמרת, שירים חדשים ואף שירים בצרפתית. עם תחילת סיבוב ההופעות ב-1999 בעלה של דיון אובחן כחולה בסרטן העור ולכן דיון נאלצה לדחות חלק מהתאריכים של סיבוב ההופעות בארצות הברית וגם את הלג האירופאי. דיון חידשה את סיבוב ההופעות באמצע יוני והודתה למעריצים על תמיכתם בתקופה קשה זו. במהלך סיבוב ההופעות דיון הצהירה כי זהו הולך להיות סיבוב ההופעות האחרון שלה מכיוון שהיא רוצה להתמקד בלהיות אמא. אך בשנת 2008 חזרה שוב להופיע בחו"ל במסגרת סיבוב ההופעות "Taking Chances World Tour". סיבוב ההופעות על פי, goodreads WebCite query result, www.webcitation.org (באנגלית)
פרוטוצרטופסיים

פרוטוצרטופסיים (שם מדעי: Protoceratopsidae) היא משפחה של דינוזאורים צרטופסים שחיו בתור הקרטיקון לפני 71–85 מיליון שנה. יצורים אלה היו מאבותיהם של הצרטופסיים הגדולים כמו הטריצרטופס אך לא היו להם קרניים על אפם והעטרה שלהם הייתה קטנה מאוד אך היה להם מקור קרני. מאובניהם התגלו רק באסיה ובייחוד בסין ומונגוליה. הם היו קטנים בהרבה מהצרטופסיים ואורכם הגיע ל-1–2.5 מטר בממוצע. פרוטוצרטופס (Protoceratops) Ajkaceratops בגצרטופס (Bagaceratops) ברויצרטופס (Breviceratops) Gobiceratops Lamaceratops Magnirostris Platyceratops חלק מהסוגים במשפחה הועברו למשפחה נפרדת, בגצרטופסיים ואחרים למשפחת הלפטוצרטופסיים. מדיה וקבצים בנושא פרוטוצרטופסיים בוויקישיתוף פרוטוצרטופסיים, באתר האנציקלופדיה של החיים (באנגלית) פרוטוצרטופסיים, באתר GBIF (באנגלית)
הר-אבן

האם התכוונתם ל... אבי הר-אבן – מבכירי התעשייה האווירית ומנהל סוכנות החלל הישראלית לשעבר אביר הר-אבן – שחמטאי ישראלי, רב-אמן בינלאומי בשחמט בכתב ואלוף ישראל לשחמט בכתב יואב הר אבן – מנכ"ל רפאל, לשעבר אלוף בצה"ל וראש אגף המבצעים יעקב הר-אבן – סופר ישראלי; בן-דודו של משה הר-אבן משה הר-אבן – פסיכיאטר, מראשוני תנועת הנוער בית"ר והצה"ר בארץ ישראל ומעורכי העיתון הרוויזיוניסטי "חזית העם"; בן-דודו של יעקב הר-אבן הראבן